Ma ei tea, mis konkreetselt ajendas Gunnarit kirjutama eelmist postitust, aga küllap oleks see võinud olla ka  Adobe'i Flash'i 10. juubeli minisait. Nimelt sobib Gunni jutt hästi ka selle reklaamlehe kohta - vilgub, sähvib ja teeb luba küsimata kõva häält (ehkki no-sound-nupp on siiski olemas). Ambitsioonika disainiga full screen Flash-minisait annab avakosmose taustal ülevaate Flash'i 10-aastasest ajaloost, millest mõned nopped jõudsid n-ö õigel päeval meiegi blogisse. Häda selles, et ilutegemise tuhinas on juubeli-juraka sisuline pool ja kasutatavus unarusse jäänud, ehk nagu ütleb üks kommentaar Geoff Stearns'i blogis: "less time on spinning the earth, longer interviews pleez".